### 6.        Indkøbs- og udbudspolitik 2018-2022

**Åbent**

Sagsnr.: 326-2014-7664        J.nr.: 00.01.00           Dokumentnr.:
326-2018-142419

**Sagstype**

Beslutning.

**Resume og sagens baggrund**

Økonomistaben forelægger forslag til en samlet indkøbs- og
udbudspolitik.

Indkøbs- og udbudspolitikken er en generel revision, som
tager udgangspunkt i gældende udbudslov. Politikken indebærer bl.a. regler
omkring socialøkonomiske virksomheder, som man politisk har besluttet i
strategien socialøkonomiske virksomheder.

Med indkøbs- og udbudspolitikken sættes retningslinjerne for
indkøb og udbud af varer, tjenesteydelser og bygge- og anlægsopgaver i
Kalundborg Kommune.

Politikken vil løbende blive revideret hver 4. år i første
halvår af ny valgperiode.

**Indstillinger**

Direktøren indstiller, at indkøbs- og udbudspolitikken
godkendes.

**Behandling**

Direktionen, Økonomiudvalget Kommunalbestyrelsen.

**Sagsfremstilling**

Formålet med en indkøbs- og udbudspolitik er, at give
borgerne, leverandører, medarbejdere og øvrige interessenter et overblik over,
hvordan indkøb og udbud håndteres i Kalundborg Kommune.

Indkøbs- og udbudspolitikken indeholder derfor overordnede
og principielle holdninger til konkurrenceudsættelse og håndtering af disse.

Seneste indkøbs- og udbudspolitik
er vedtaget 24. januar 2007 og seneste udbudspolitik er vedtaget 26. marts
2014.

Disse ovennævnte politikker blev
revideret samtidig med, at det blev en gennemgang af de lovmæssige ændringer
ift. ny udbudslov 1. januar 2016 som indebar nye tiltag omkring:

[adresse]:

· Frafald af annoncepligt under tærskelværdien for udbud

Light regime(tidligere a- og
b-ydelser):

· Light-regimet er en betegnelse for en række sociale og
andre specifikke tjenesteydelser som er særskilt reguleret i udbudsloven.
Light-regimets regler er lempeligere end de almindelige regler i udbudsloven om
offentlige indkøb over tærskelværdien. Ordregiver vælger selv, hvorvidt det er
udbudslovens almindelige regler eller reglerne for light-regimet, der skal
anvendes.

Grænseoverskridende interesse:

· En kontrakt har en klar grænseoverskridende interesse, hvis
ordregiver vurderer, at en virksomhed etableret i en anden medlemsstat kan være
interesseret i at byde på en kontrakt.

Andre ændringer:

· En ny opbygning ift. at sikre en overskuelighed.

· Overordnet ramme for Kalundborg Kommune vedr. udbud af
varer, tjenesteydelser samt bygge- og anlægsopgaver.

· Persondata og databehandleraftale jfr. den danske
implementering af Persondatabeskyttelsesforordningen, som træder i kraft den
25. maj 2018.

**Økonomiske konsekvenser**

Ingen

**Økonomiudvalgets møde den 23.
maj 2018:**

Anbefales, med den præcisering at:

1. der udarbejdes en mere klar formulering om, hvornår
udbudssager behandles politisk,  (vedr. 2. afsnit pkt. 3. 1.), som præsenteres
på Kommunalbestyrelsens møde.

2. ordet "som hovedprincip" slettes (afsnit 3.3.3,
1. linje)

**Administrationens tilføjelse den 29. maj 2018:**

Indkøbs- og udbudspolitikken er tilrettet på baggrund af
Økonomiudvalgets beslutning. Den tilrettede indkøbs- og udbudspolitik er
vedhæftet som bilag.

**Bilag**

|  |  |
| --- | --- |
| [adresse], titt | 326-2018-142388 |